REPUBLIKA HRVATSKA

KRAPINSKO-ZAGORSKA ŽUPANIJA

OSNOVNA ŠKOLA ANTUNA MIHANOVIĆA

 K L A N J E C

KLASA: 406-03/25-01/01

URBROJ: 2140-66-01-25-2

Klanjec, 21.1.2025.

 Sukladno članku 15. st. 2. Zakona o javnoj nabavi (NN 114/22.), za nabavu roba i usluga procijenjene vrijednosti manje od 26.544,56 EURA (bez PDV-a), odnosno za nabavu radova procijenjene vrijednosti manje od 66.361,40 EURA (bez PDV-a) naručitelj nije obvezan primjenjivati Zakon o javnoj nabavi.

 **PREDMET:** Postupak jednostavne nabave NABAVA KRUHA I KRUŠNIH PROIZVODA

 - **Poziv za dostavu ponude**, upućuje se

## *1.Podaci o naručitelju:*

Osnovna škola Antuna Mihanović

Adresa: Lijepe naše 41, 49290 Klanjec

 Lučelnica Tomaševečka 32, Klanjec

OIB: 91051804100

Broj telefona: 049 550332

Web: www.os-amihanovica-klanjec.skole.hr

Adresa elektroničke pošte: skola@os-amihanovica-klanjec.skole.hr

Odgovorna osoba naručitelja: Igor Papić, dipl. ing.

 ravnatelj škole

## *Podaci o osobi ili službi zaduženoj za komunikaciju s ponuditeljima:*

Tajništvo škole: Vesna Zgorelec

Osnovna škola Antuna Mihanovića

Broj telefona: 049 550332

Broj telefaksa: 049 550665

Adresa elektroničke pošte: skola@os-amihanovica-klanjec.skole.hr

1. **Opis, količine i specifikacije predmeta nabave:**

Predmet nabave je nabava i dostava kruha i krušnih proizvoda za potrebe Osnovne škole Antuna Mihanovića u Klanjcu i Područne škole Lučelnica) za jednogodišnje razdoblje.

Specifikacije predmeta nabave i količine opisane su u Troškovniku (Prilog 1) koji je sastavni dio Poziva na dostavu ponuda.

Kakvoća proizvoda mora biti u skladu s važećim pravilnicima o kvaliteti za predmetnu robu, te u skladu sa Zakonom o hrani ( NN 18/23.), Zakonom o higijeni hrane i mikrobiološkim kriterijima za hranu (NN 83/22.), Pravilnikom o zdravstvenoj ispravnosti materijala i predmeta koji dolaze u neposredan dodir s hranom i drugim zakonskim i podzakonskim aktima koji reguliraju sigurnost, higijenu i kakvoću hrane.

Sigurnost hrane podrazumijeva sigurnu i zdravstveno ispravnu hranu duž cijelog lanca koji uključuje proizvodnju, preradu i skladištenje hrane te transport i stavljanje na tržište.

1. **Procijenjena vrijednost nabave (bez PDV-a):**  **9.077,00 EURA**
2. **Mjesto, početak i dinamka izvršenja predmeta nabave:**

Mjesto isporuke predmeta nabave je Matična škola Klanjec, Lijepe naše 41, Klanjec i Područna škola Lučelnica, Lučelnica Tomaševečka 32.

Očekivani početak isporuke je 1.2.2025.

Isporuka robe vrši se dnevno od ponedjeljka do petka na temelju dostavljene narudžbe početkom mjeseca.

Roba se dostavlja do 8.00 ujutro.

**6. Kriterij za odabir gospodarskog subjekta (uvjet sposobnosti)**

**6.1. Sposobnost za obavljanje profesionalne djelatnosti**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave.

Sposobnost za obavljanje profesionalne djelatnosti ponuditelj dokazuje izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Izvod ne smije biti stariji od tri mjeseca računajući od dana objave ovog poziva na dostavu ponude. Izvod se može dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**7. Oblik, način izrade, sadržaj i način dostave ponude**

**7.1.Oblik i način izrade ponude**

1. Ponuda treba biti dostavljena u pisanom (papirnatom) obliku uvezena u cjelinu jamstvenikom s pečatom na poleđini, na način da se onemogući naknadno vađenje ili umetanje listova ili dijelova ponude.
2. Stranice ponude treba označiti redim brojem stranica kroz ukupan broj stranica ponude ili ukupan broj stranica ponude kroz redni broj stranice.
3. Ponuda se piše neizbrisivom tintom.
4. Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma biti potvrđeni pravovaljanim potpisom ovlaštene osobe gospodarskog subjekta i pečatom.
5. Ponuda se predaje u izvorniku, potpisana i ovjerena od ponuditelja.

**7.2.Sadržaj ponude**

1. Popunjeni Ponudbeni list
2. Popunjeni Troškovnik (Prilog 1)
3. Izvadak iz sudskog, obrtnog, strukovnog ili drugog odgovarajućeg registra.

 **7.3.Način dostavljanja ponude**

Ponude se zaprimaju u tajništvu škole, i na adresi Klanjec, Lijepe naše 41 bez obzira na način dostave. Ponuda se dostavlja u zatvorenoj omotnici na kojoj je naznačen naziv i adresa ponuditelja te adresa i oznaka sljedećeg sadržaja:

**OSNOVNA ŠKOLA ANTUNA MIHANOVIĆA**

**Lijepe naše 41, 49290 Klanjec**

**PONUDA ZA NABAVU KRUHA I KRUŠNIH PROIZVODA-**

**„NE OTVARAJ –NABAVA JEDNOSTAVNE VRIJEDNOSTI“**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Dostava ponude elektroničkim putem nije dopuštena.

Ponuditelj može do isteka roka za dostavu ponuda dostaviti izmjenu i/ili dopunu ponude, koje se dostavljaju na isti način kao i osnovna ponuda s obvezom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude, te se ista neotvorena vraća ponuditelju.

Ponuda se ne može mijenjati ili povući nakon isteka roka za dostavu ponuda.

Ponuda pristigla nakon isteka roka za dostavu ponuda ne otvara se i obilježava se kao zakašnjela pristigla ponuda. Zakašnjela ponuda se neotvorena vraća pošiljatelju bez

odgode.

**7.4.Datum, vrijeme i mjesto dostave ponuda i otvaranja ponuda**

**Datum i vrijeme dostave ponuda: do 29. siječnja 2025. godine do 8,00 sati.**

Mjesto dostave ponuda: Osnovna škola Antuna Mihanovića, Lijepe naše 41, 49290 Klanjec, urudžbeni zapisnik.

Ponuda se može poslati i preporučeno poštom, međutim tada sam ponuditelj snosi rizik da ponuda ne stigne do vremena naznačenog za dostavu ponude.

Otvaranje ponuda će se održati: 29. siječnja 2025. godine u 8,00 sati, u zgradi Matične škole u Klanjcu, Lijepe naše 41.

Otvaranje ponuda nije javno.

**8. Način određivanja cijene ponude i upute za popunjavanje troškovnika**

Cijena ponude je nepromjenjiva.

Ponuditelji su dužni ponuditi, tj. upisati jedinične cijene i ukupne cijene za svaku stavku troškovnika, na način kako je to određeno u troškovniku te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu. U cijenu ponude bez PDV-a potrebno je uračunati sve troškove i popuste.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Ponuditelji ne smiju označiti tajnim podatke o jediničnim cijenama, iznosima pojedine stavke niti o cijeni ponude.

**Upute za popunjavanje troškovnika:**

- Ponuditelj u Troškovnik obavezno unosi jedinične cijene koje se izražavaju u EUR-ima koje pomnožene s količinom stavke daju ukupnu cijenu za svaku od stavki Troškovnika.

- Zbroj svih ukupnih cijena stavki Troškovnika čini cijenu ponude.

- Ponuditelj je dužan ispuniti Troškovnik u cijelosti, sve stavke Troškovnika.

- Ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine navedene u Troškovniku, smatrat će se da je takav troškovnik nepotpun i nevažeći te će ponuda biti odbijena.

Cijena ponude piše se brojkama.

**9. Valuta u kojoj cijena treba biti izražena**

 Cijena ponude izražava se u EUR-ima.

**10. Rok, način i uvjeti plaćanja**

Plaćanje se vrši najkasnije u roku od 30 dana od dana nastanka obveze - isporuke putem ispostavljenih računa za izvršenu isporuku. Plaćanje se obavlja na IBAN odabranog ponuditelja.

Predujam je isključen, kao i traženje sredstva osiguranja plaćanja.

**11. Rok valjanosti ponude**

Rok valjanosti ponude je 30 dana od zadnjeg dana roka za dostavu ponuda. Ponuditelji mogu odrediti i dulji rok važenja ponude.

**12. Kriterij za odabir ponude**

 Ugovor o nabavi sklopit će se s ponuditeljem koji dostavi prihvatljivu i pravilnu ponudu sukladno ovom pozivu za dostavu ponude polazeći od kriterija najniže cijene ponude.

**14. Jezik na kojem se sastavlja ponuda**

 Ponuda se podnosi na hrvatskom jeziku i latiničnom pismu.

**15. Rok za donošenje odluke o odabiru ili poništenju**

Rok za donošenje obavijesti o odabiru najpovoljnije ponude iznosi 15 dana od isteka roka za dostavu ponuda.

Rok za donošenje obavijest o poništenju postupka jednostavne nabave iznosi 15 dana od isteka roka za dostavu ponuda.

 **Ravnatelj:**

 \_\_\_\_\_\_\_\_\_\_\_\_\_\_

 Igor Papić, dipl. ing.

**DOSTAVITI:**

1. Objava na web stranici škole

2. Pismohrana škole